C 443/5

TIISTAINA 19. KESÄKUUTA 2018 PIDETYN AAMUPÄIVÄISTUNNON PÖYTÄKIRJA

(2018/C 443/02)

SISÄLTÖ

1. Kiireellinen asia 1: Kiireellisesti tarvittavat uudet keinot kansainvälisen terrorismin torjumiseksi 5

2. AKT:n ja EU:n suhteet Cotonoun sopimuksen jälkeen: vahva parlamentaarinen ulottuvuus 5

3. Kaupungistumisen sosiaaliset ja ympäristöön kohdistuvat seuraukset ja erityisesti teollisuus- ja kotitalousjätteen ympäristön kannalta kestävä käsittely AKT-maissa 6

4. Kasvinsuojeluaineiden, siementen ja muiden maatalouden tuotantopanosten laittoman kaupan vaikutus AKT-maiden talouteen 6

TIISTAINA 19. KESÄKUUTA 2018 PIDETYN AAMUPÄIVÄISTUNNON PÖYTÄKIRJA

(Istunto avattiin klo 9.15)

PUHETTA JOHTI: Joseph OWONA KONO

Yhteispuheenjohtaja

1. Kiireellinen asia 1: Kiireellisesti tarvittavat uudet keinot kansainvälisen terrorismin torjumiseksi

Puheenvuorot: Birgit Loeser (Euroopan ulkosuhdehallinto (EUH)), Frank Engel, Jo Leinen, Alpha Ousmane (Burkina Faso), Agnima Alain-Michel Lobognon (Norsunluurannikko), Louis Michel, Musa Hussein Naib (Eritrea), Tesfaye Daba Wakjira (Etiopia), João Ferreira, Alhaji Halifa Sallah (Gambia), Ben Abdallah Banda (Ghana), Price Cyprien (Haiti), Teresa Jiménez-Becerril Barrio, Juan Fernando López Aguilar, Pally Iriase (Nigeria), Francesc Gambús, Papa Babou Ndiaye (Senegal), Clifford Andre (Seychellit), Nafie Ali Nafie Ahmed (Sudan), Suhair Ahmed Salah Mohamed Ahmed (Sudan), Andre Misiekaba (Surinam) ja Adjedoue Weidou (Tšad).

EUH:n edustaja käynnisti keskustelun ja muistutti EU:n vahvasta sitoutumisesta Afrikan turvallisuuteen. Äskettäinen yhteisymmärryspöytäkirjan allekirjoittaminen Afrikan unionin, EU:n ja YK:n välillä osoittaa, että nämä kolme organisaatiota ovat sitoutuneet tekemään entistä tiiviimpää yhteistyötä. Jäsenet korostivat kehityksen ja turvallisuuden yhteyttä ja kiistivät, että terrorismin ja muuttoliikkeen välillä olisi yhteyttä. He totesivat jälleen kerran, että on paneuduttava terrorismin perussyihin (köyhyyteen, syrjäytymiseen, ihmisoikeusrikkomuksiin, korruptioon jne.) ja että on suunniteltava tehokkaampaa radikalisoitumisen torjuntapolitiikkaa. Valtion käsitteen ja roolin vahvistamisesta olisi tehtävä tässä yhteydessä ensisijainen tavoite. Keskustelussa puitiin myös terrorismin rahoitusta ja kulttuurien ja uskontojen välisen vuoropuhelun merkitystä, samalla kun tähdennettiin, että terrorismille ei ole mitään oikeutusta.

AKT:n ja EU:n suhteet Cotonoun sopimuksen jälkeen: vahva parlamentaarinen ulottuvuus

2.

Poliittisten asioiden valiokunta

Yhteisesittelijät: Jacob Oulanyah (Uganda) ja Cristian Dan Preda

Sebastian Kopulande (Sambia) (Jacob Oulanyahin puolesta (Uganda)) ja Cristian Dan Preda esitteli mietinnön.

Puheenvuorot: Cheryl Sandra V. Husbands (Barbados), Bogdan Brunon Wenta, Carlos Zorrinho, Gilbert Shimane Mangole (Botswana), Louis Michel, Tesfaye Daba Wakjira (Etiopia), Alhaji Halifa Sallah (Gambia), Michel Kamano (Guinea), Jean-Luc Schaffhauser, Price Cyprien (Haiti), Michael Gahler, Maria Arena, McHenry Venaani (Namibia), Frank Engel, Clifford Andre (Seychellit), Julie Ward, Nafie Ali Nafie Ahmed (Sudan), Joachim Zeller, Suhair Ahmed Salah Mohamed Ahmed (Sudan), Cécile Kashetu Kyenge, Andre Misiekaba (Surinam), Sabine Lösing, Adjedoue Weidou (Tšad) ja Domenico Rosa (komissio).

EU:n ja AKT-maiden väliset neuvottelut uudesta sopimuksesta on määrä käynnistää viimeistään elokuussa 2018, ja useimmat jäsenet olivat samaa mieltä siitä, että tulevan sopimuksen olisi oltava oikeudellisesti sitova ja että sen olisi perustuttava Cotonoun säännöstöön, erityisesti ihmisoikeuksien, hyvän hallintotavan ja poliittisen vuoropuhelun osalta. Ehdotettu Euroopan kehitysrahaston sisällyttäminen talousarvioon voisi osaltaan parantaa varojen vastaanottokykyä, lisätä ennakoitavuutta ja tiukentaa varainkäytön parlamentaarista valvontaa. Tulevat neuvottelut antavat ainutlaatuisen tilaisuuden kumppanuuden nykyaikaistamiseen ja mukauttamiseen nykyaikaisiin globaaleihin aiheisiin. Yleinen yksimielisyys vallitsi siitä, että AKT:n yleinen kehys on säilytettävä ja että sen parlamentaarista ulottuvuutta on vahvistettava. Ehdotus AKT:n rakenteesta luopumisesta, jotta voitaisiin keskittyä vahvempiin alueellisiin suhteisiin, ei saanut kannatusta. Jäsenet totesivat myös, että teknologian siirrolla voisi olla merkittävä rooli AKT-maiden teollistamisprosesseissa.

Sebastian Kopulande (Sambia) päätti keskustelun.

Kaupungistumisen sosiaaliset ja ympäristöön kohdistuvat seuraukset ja erityisesti teollisuus- ja kotitalousjätteen ympäristön kannalta kestävä käsittely AKT-maissa

3.

Sosiaali- ja ympäristöasioiden valiokunta

Yhteisesittelijät: Alhaji Halifa Sallah (Gambia) ja Eleni Theocharous

Alhaji Halifa Sallah (Gambia) esitteli mietinnön.

Puheenvuorot: Alpha Ousmane (Burkina Faso), Frank Engel, Agnima Alain-Michel Lobognon (Norsunluurannikko), Jo Leinen, Ben Abdallah Banda (Ghana), Catherine Bearder, Abderrahmane Marrakchy (Mauritania), Neoklis Sylikiotis, Liuga Faumuina (Samoa), Jean-Luc Schaffhauser, Mathew Sahr Nyuma (Sierra Leone), Francesc Gambús, Suhair Ahmed Salah Mohamed Ahmed (Sudan), Adjedoue Weidou (Tšad), Raphael Mhone (Malawi), Thierry Cornillet ja Paolo Ciccarelli (komissio).

AKT-maiden nopea kaupungistuminen on luonut massiivisia haasteita jätehuollolle. Jäsenet keskustelivat siitä, miten kehno jätehuolto vaikuttaa ihmisten terveyteen ja ympäristöön. On syytä parantaa sääntelykehystä ja saattaa nykyinen lainsäädäntö voimaan, myös vaarallisen jätteen viennin suhteen. Jäsenet mainitsivat koulutuksen merkityksen ja kiertotalouden tarjoamat mahdollisuudet.

Alhaji Halifa Sallah (Gambia) päätti keskustelun.

Kasvinsuojeluaineiden, siementen ja muiden maatalouden tuotantopanosten laittoman kaupan vaikutus AKT-maiden talouteen

4.

Taloudellisen kehityksen, rahoituksen ja kaupan valiokunta

Yhteisesittelijät: Lucie Milebou Aubusson–Mboussou (Gabon) ja Maria Arena

Lucie Milebou Aubusson–Mboussou (Gabon) ja Maria Arena esittelivät mietinnön.

Puheenvuorot: Dariusz Rosati, Alhaji Halifa Sallah (Gambia), Clifford Andre (Seychellit), Thierry Cornillet, Maria Lidia Senra Rodríguez, Maria Heubuch ja Leonard Mizzi (komissio).

Kasvinsuojeluaineiden, siementen ja muiden maatalouden tuotantopanosten laittomasta kaupasta on tullut kannattavaa liiketoimintaa, jota edistävät selkeän oikeudellisen kehyksen ja seuraamusten puuttuminen. Jäsenet korostivat tämän laittoman kaupan vaikutusta terveyteen (etenkin naisten ja tyttöjen terveyteen) ja ympäristöön. Jäsenet totesivat, että on valistettava AKT-maiden viljelijöitä, kehitettävä laboratorioiden kapasiteettia ja tehostettava tullivalvontaa. Eräät jäsenet korostivat, että tarvitaan kokonaisvaltaista lähestymistapaa, jossa olisi yhdistettävä alueelliset ja kansalliset toimenpiteet. Muita käsiteltäviä asioita olisi yksityisen sektorin rooli, maatalousmallit ja tutkimuksen ja teknologian merkitys.

Lucie Milebou Aubusson–Mboussou (Gabon) ja Maria Arena päättivät keskustelun.

(Istunto päättyi klo 12.51)